ועדת הכספים, כנסת 23, פרוטוקול מספר 52, 2020-05-13 10:00

עודד פורר: אני שמח לפתוח את ישיבת ועדת הכספים.

עודד פורר: היום 13 במאי, י"ט באייר התש"ף, הנושא הוא דיווח על תשלום הפיצויים לעסקים ולעיריית נהריה בעקבות פגעי מזג האוויר בשנת 2019.

עודד פורר: חברים, מדובר בדיון מעקב.

עודד פורר: אני אומר גם לחברי הכנסת שמדובר בדיון מעקב, לכן זה יהיה דיון יחסית מאוד מאוד מהיר, ואני מבקש מכולם פשוט לעדכן איפה הדברים עומדים.

עודד פורר: לצורך כך אני אתחיל הפעם דווקא מבעלי העסקים שנפגעו.

עודד פורר: אני רוצה לשמוע מה הם קיבלו עד עכשיו, אני רוצה לשמוע את עיריית נהריה, ואז נשמע את תגובת משרד האוצר.

עודד פורר: אירינה, בבקשה.

עודד פורר: תספרי לנו מה קיבלת, מה היה עד עכשיו, איזה פיצוי קיבלתם עד עכשיו, איזה סיוע.

אירינה נורידינוב: נתחיל מזה שמאותה ועדת כספים הכול נעצר וביחד עם זה הגיע גם וירוס הקורונה.

אירינה נורידינוב: שום פיצוי, שום סיוע, שום מענק.

אירינה נורידינוב: לא קיבלנו כלום.

עודד פורר: איפה העסק שלך, אירינה?

אירינה נורידינוב: העסק שלי נמצא בנהריה, אני עובדת מהבית.

עודד פורר: איפה בנהריה?

אירינה נורידינוב: כרגע אני נמצאת בשכונת - - -

עודד פורר: העסק שלך הוצף?

עודד פורר: את לא עסק בתוך הקניון שנפגע.

אירינה נורידינוב: לא.

אירינה נורידינוב: הייתי עסק בתוך בית פרטי, בשכונת עמידר בנהריה, שהוצף לחלוטין בשתי הקומות.

אירינה נורידינוב: גם הדירה הפרטית שלי וגם העסק עצמו הוצפו לחלוטין.

עודד פורר: לא קיבלת שום פיצוי?

אירינה נורידינוב: לא קיבלנו שום פיצוי, לא קיבלנו שום מענה, לא קיבלנו תשובות, לא קיבלנו כלום.

אירינה נורידינוב: גם את החמצן כבר לקחו לנו.

אירינה נורידינוב: אני באמת מבקשת מכם שתעזרו לנו.

עודד פורר: תודה.

עודד פורר: רועי כהן.

רועי כהן: בוקר טוב לכולם.

רועי כהן: אני שמח על הדיון הזה.

רועי כהן: זה לא מובן מאליו, עודד, שאתה מקיים את הדיון הזה, כי זה בעצם להצביע על נקודת התורפה של מדינת ישראל, וזה שהיא יוצאת בהצהרות שתסייע – נמצא כאן גם ראש עיריית נהריה שהיה יחד אתי באותו דיון בוועדת הכספים, שבו המדינה אמרה שהיא תקצה 11 מיליון, תקצה יותר, תעזור ותסייע – ושוב פעם מצאו את עצמם העסקים מופקרים לגורלם, בדיוק כמו שקרה בשריפה, בדיוק כמו שקרה בסבבי עזה, שהיינו צריכים להילחם על מנת שיקבלו תקנות פיצוי, ובדיוק כמו שקורה עכשיו במשבר הקורונה.

רועי כהן: ליבי ליבי עם אירנה, שהם מופקרים לגורלם.

רועי כהן: אין שום ספק שהדבר הזה לא היה בשליטתם השיטפון הזה.

רועי כהן: השיטפון הזה הוא באחריות המדינה.

רועי כהן: כפי שידוע לך, עודד, הייתה תוכנית שהייתה אמורה לעלות 120 מיליון שקלים, שהייתה פותרת את כל העניין של הגעתון, והייתה מאפשרת לאותם עסקים לא להינזק, ומישהו החליט לא לעשות את זה.

רועי כהן: עשה פה ניסוי ותהייה על מאות עסקים, ועד היום הם לא קיבלו פיצוי.

רועי כהן: זו באמת תעודת עניות למדינת ישראל שמפקירה אנשים שקמים בבוקר ורוצים להתפרנס.

רועי כהן: אני מקווה שוועדת הכספים תדרוש לדעת איפה אותם כספים שהובטחו לאותם אנשים, איפה אותם אנשים שהגיעו מהאוצר והבטיחו באותה ועדת הכספים שהייתה נסערת, שהבטיחו גם לראש העיר שנמצא כאן – הבטיחו לו שיעזרו, שיסייעו, שייתנו מענה.

רועי כהן: אנשים נשארו בסוף מופקרים לגורלם, וזה גם - - - למצב שלנו כיום במשבר הקורונה.

רועי כהן: אני מאוד מקווה שמדינת ישראל תתעשת ותבין שאנחנו לא ניתן שיהיו אזרחים סוג ב'.

רועי כהן: אירינה צריכה לדעת שיש מאחוריה מדינה, שיש אמנה בלתי כתובה בין המדינה לבין אזרחיה, שהם משלמים מסים והם משלמים ביטוחים, וברגע שקורה דבר כזה המדינה נכנסת ומסייעת.

רועי כהן: אני מאוד מקווה שהדיון הזה יוביל לכך שאירינה תראה פיצוי ומענה.

רועי כהן: תודה רבה.

עודד פורר: תודה.

עודד פורר: אביר קארה, ואחריו – ראש עיריית נהריה.

עודד פורר: אביר, בבקשה.

אביר קארה: בוקר טוב לכולם.

אביר קארה: תודה רבה, עודד פורר, שאתה מעלה את הנושא החשוב הזה אחרי שיחה שעשינו יחד עם אירנה.

אביר קארה: הנושא מאוד מאוד חשוב.

אביר קארה: אני רואה פה גם את ראש עיריית נהריה, רונן מרלי, בוקר טוב, ותודה רבה על כל מה שאתה עושה למען העסקים הקטנים והבינוניים בעיר שלך.

אביר קארה: חברים יקרים, עודד, הנושא הזה לטובת החברים שנפגעו, אירינה, במקרה היא לא מהקניון, אבל גם אותם חברים שנפגעו באותו קניון ארנה בנהריה, צריך לזכור שהם לא פעילים מה-5 בינואר, מאותו יום שבו פגע השיטפון בעיריית נהריה, וב-8 היה שם שטף נוסף.

אביר קארה: מדינת ישראל התחייבה לקחת חלק, לא רק ב-40 מיליון שקל פיצויים או 30 מיליון שקל שהציעו לעיר, אלא בעוד 11 מיליון שקל שיהיו צבועים בצבע מיוחד לטובת בעלי העסקים הקטנים והבינוניים.

אביר קארה: פעם אחת הם נפגעו מאותו שיטפון שהיה, ובפעם השנייה יש את הפגיעה של משבר הקורונה.

אביר קארה: אם תשימו לב, גם המחזורים שלהם נפגעו בהתאם כי מתחילת השנה החבר'ה האלה לא עבדו.

אביר קארה: אני לא בטוח אם היו להם אפילו דיווחים למע"מ, ולכן הם נפגעים פעמיים.

אביר קארה: הם גם לא זכאים במשבר הקורונה הזה, חלק מהם הולכים לקבל איזה פיצוי בגין פגיעה במחזורים, אז אולי כן.

אביר קארה: אבל בגין הפעימה הראשונה, השנייה וכו', עם כל הקריטריונים שהציבו, החבר'ה האלה כנראה לא דיווחו על חודש ינואר ופברואר, אז הם לא זכאים פעמיים, והמדינה מפקירה שם לדעתי 200 בעלי עסקים.

אביר קארה: אני בטוח שלרונן יש את המספרים היותר מדויקים.

אביר קארה: אנחנו כאן כדי לדאוג ולפעול יחד אתכם, שידחפו כמה שיותר מהר, שהחברים שלנו יקבלו את המגיע שלהם.

אביר קארה: זה לא רק עניין של מה מגיע לנו, אנחנו מדברים בדברים היותר גדולים, עודד, גם בינינו וגם בכלל – מדברים בדברים היותר גדולים.

אביר קארה: אנשים צריכים לחזור לעבודה, פעם אחת, ופעם שנייה, גם צריכים לחזור לסביבה יותר הוגנת מבחינה עסקית.

אביר קארה: אם רונן נמצא פה, אולי אפשר להגיש איזו בקשה מיוחדת למשרד הפנים לפחות שנה קדימה, לפחות החבר'ה של הקניון, לא לשלם ארנונה או להקל עליהם בכל צורה אפשרית, כדי שהחבר'ה האלה יוכלו לעמוד על הרגליים, לטובת מדינת ישראל, דרך אגב.

אביר קארה: זה לא רק מה המדינה תיתן לנו, זה גם מה המדינה תיקח בהמשך, ואם הם יהיו חזקים, המדינה תוכל לקחת מבעלי העסקים גם מנהריה בהמשך.

אביר קארה: העיר נהריה, רונן יודע, תלויה בבעלי העסקים שלה ותלויה בכוח של בעלי העסקים.

אביר קארה: חשוב מאוד שמהוועדה הזאת יצא קול שקורא לחזק את בעלי העסקים בעיר נהריה, ולשים את נהריה על המפה.

אביר קארה: רונן, אתה יודע, אני אמרתי כבר כמה פעמים, אנחנו ברעיון הזה מוכנים להיות חיילים שלך ולהעלות כמה שיותר אנשים לבלות בעיר נהריה בעזרת השם, כשייגמר הנושא של הקורונה, ולשים את נהריה על המפה.

אביר קארה: עודד, תודה רבה.

עודד פורר: תודה.

עודד פורר: רונן מרלי, ראש עיריית נהריה, בבקשה.

רונן מרלי: בוקר טוב.

עודד פורר: אהלן, רונן, אהלן, דימה.

רון מרגלית: דימה, מי שלא מכיר, ממלא-מקום שלי וסגן ראש העיר.

רון מרגלית: עודד, לב הבעיה פה בהחלטת הממשלה, כשבחלק מהדברים עדיין אגב אנחנו ממתינים לאישור.

רון מרגלית: לכספים של המשרד לאיכות הסביבה אנחנו ממתינים, אותו דבר לגבי משרד התיירות, מחכים להרשאה.

עודד פורר: תפרט לנו גם סכומים בבקשה, רונן.

רונן מרלי: המשרד לאיכות הסביבה זה 8.5 מיליון שקלים של קרן הניקיון.

רונן מרלי: זה בהמתנה לאישור של המשרד, אני מקווה מאוד שנקבל את זה בימים הקרובים.

רונן מרלי: אם תוכל לעזור לנו בזה, זה מצוין.

רונן מרלי: אותו דבר לגבי משרד התיירות – 3 מיליון שקלים ב-2020 ו-3 מיליון שקלים ב-2021, מחכים להרשאה.

רונן מרלי: לגבי משרד הפנים, הם התחייבו ל-5 מיליון, קיבלנו 2.8 ואנחנו מחכים ליתרה על פי דיווחים של עבודות חירום שאנחנו ביצענו – ביצענו כמובן הרבה יותר – זה יגיע בעזרת השם.

רונן מרלי: אני מקווה שאת התכנון של המאגרים שנכנס בישיבת הממשלה – יאיצו את התכנון ואת הטיפול, כדי לבנות את המאגרים במעלה ההר.

רונן מרלי: זה לא קשור לנהריה ספציפית, הממשלה צריכה לדחוף את הדיון.

רונן מרלי: אני רוצה להסביר לך, עודד, את הבעיה המרכזית של העיר נהריה בהקשר הזה.

רונן מרלי: אני לא גובה כסף מעסקים שנפגעו, מכיוון שאני לא יכול לגבות כסף מנכס לא ראוי.

רונן מרלי: זאת אומרת, פטרתי אותם מתשלום, אבל לא קיבלתי שום שיפוי על הדבר הזה.

רונן מרלי: כשדיברתי על 11 מיליון שקלים לעסקים, וזה הוצג כאן, אין שום תוכנית כזאת לשפות אותם.

רונן מרלי: אני נפגע מזה, כי אני שיפיתי אותם ועדיין משפה דרך אגב.

רונן מרלי: צריך להבין, קניון שלם שנפגע, שהוא משלם לך 700,000 שקלים בכל פעם, אתה לא יכול לגבות ממנו שקל כי הנכס עכשיו לא ראוי.

רונן מרלי: כשאני לא גובה ממנו, העירייה מפסידה, ובעלי העסקים כמובן מפסידים, כי אף אחד לא משפה אותם חוץ מעיריית נהריה, שזאת הבעיה המרכזית.

רונן מרלי: אם ממשלת ישראל תעביר כספים לבעלי העסקים או לעיריית נהריה כמתווכת לבעלי עסקים, אני חושב שאפשר יהיה להקל עליהם.

רונן מרלי: תחשוב שמה-8 בינואר, יום השיטפון הגדול, ועד עכשיו, החבר'ה האלה לא יחזיקו מעמד, הם יקרסו.

רונן מרלי: ואני מדבר איתך לא רק על קניון ארנה, אני מדבר בכלל על כל העסקים במרחב בגעתון והעסקים שנמצאים בעיר, שנפגעו קשה מאוד, חלק מהצפות, ועכשיו כמובן גם בתקופת הקורונה.

רונן מרלי: כשמסתכלים על רצף של קרוב לחצי שנה, ייקח זמן עד שאנשים יתאוששו, ובנהריה לצערי לא כולם יצליחו להתאושש כנראה והנטל הוא כבד מאוד.

רונן מרלי: אני אשמח אם אפשר יהיה לעזור, לפחות שישפו אותנו על הארנונה, כדי שנוכל להקל משמעותית על העסקים.

עודד פורר: אני רוצה לשמוע את משרד האוצר עכשיו, ואחר כך אני רוצה לשמוע את המשרדים הרלוונטיים.

עודד פורר: במשרד התיירות קרן זילברמן ובמשרד הפנים או יותם שדה או סאלח חוטבא.

עודד פורר: משרד האוצר – פיאנה קרנץ.

פיאנה קרנץ: אני מבקשת להגיד שאני לא מהצוות של משרד האוצר.

פיאנה קרנץ: אני לא מאגף התקציבים, אני ממינהל התכנון.

עודד פורר: את לא שייכת למשרד האוצר?

פיאנה קרנץ: אני שייכת, אבל אני לא קשורה לאגף התקציבים, אני לא אוכל להתייחס לכך.

עודד פורר: אין פה נציג של אגף התקציבים?

פיאנה קרנץ: נתבקשתי להשתתף רק כנציגה של מינהל התכנון, לא של אגף התקציבים.

עודד פורר: קרן ממשרד התיירות, קרן זילברמן.

עודד פורר: התקציב ממשרד התיירות שדובר עליו בעירייה.

קרן זילברמן: יש בהחלטת ממשלה סעיף שאנחנו צריכים לתקצב השנה 3 מיליון, אבל זה תקציב הרשאה, ובגלל שאין תקציב מדינה, אין לנו תקציבי הרשאה בכלל.

קרן זילברמן: פנינו לפני כמה שבועות, בעקבות פנייה של עיריית נהריה, לאוצר בבקשה שיתקצבו את זה.

קרן זילברמן: עושה רושם שהכיוון הוא חיובי, ואני מניחה שזה ייקח שבועיים-שלושה ונוכל לאשר את זה.

רונן מרלי: קרן, תנו לנו לפחות אישור עקרוני לעבוד במכתב חתום – אם זאת החלטת ממשלה צריך לכבד אותה – אישור הרשאה להתחיל לעשות פעולות.

רונן מרלי: את הנזק בטיילת אני לא צריך להסביר.

רונן מרלי: אי-אפשר שהעיר תיראה כמו אני לא יודע מה.

עודד פורר: זאת גם התקופה הכי טובה, קרן, הכי טובה לעשות עבודות מהבחינה הזאת.

קרן זילברמן: אנחנו לגמרי מסכימים, ואני כבר תקופה בהתכתבויות על הדבר הזה - - -

עודד פורר: מי תוקע את זה במשרד האוצר?

עודד פורר: תגידי לנו איפה זה תקוע.

קרן זילברמן: אף אחד לא תוקע את זה, יש פרוצדורות.

קרן זילברמן: לא התעדכנתי כי את הזימון לישיבה הזאת קיבלתי רק אתמול מאוחר.

קרן זילברמן: עוד לא הצלחתי להתעדכן איפה זה עומד, אז אני לא יכולה לדבר בשם אחרים, אבל זו פרוצדורה שלוקחת זמן, וצריך לתקצב את זה.

קרן זילברמן: מה שהתעדכנתי מהתקציבאית שלי זה שמשרד האוצר תומך, והם מתקנים את ההקצאה של התקציב הזה.

קרן זילברמן: לאשר לעבוד בלי שיש לנו את התקציב בפועל, אני מניחה שחשבים אחראיים לא כל כך יכולים לעשות את זה, אבל אני מוכנה לבדוק את זה.

קרן זילברמן: אם נראה שלא מצליחים בתוך שבוע-שבועיים לקבל את הכסף מהאוצר, אני מוכנה לפנות לחשבות ולבדוק את האפשרות הזאת.

עודד פורר: משרד הפנים.

עודד פורר: אם יש את סגן ממונה מחוז צפון, את סאלח - - -

סאלח חוטבא: שלום.

סאלח חוטבא: קודם כול, שלום לכולם, כמו שאמר ראש העיר, חלקנו זה 5 מיליון שקל של משרד הפנים, קיבלנו דיווח על 2.8 מיליון ששוחררו כבר ב-31 במארס, יתרת הדיווח טרם התקבלה.

סאלח חוטבא: היה קצת קושי להשיג את כל המסמכים דרך העירייה בתקופת החירום של הקורונה, אני מקווה שעכשיו, בתקופה הקרובה, גם ימציאו לנו את יתרת המסמכים.

עודד פורר: איזה מסמכים חסרים לכם?

סאלח חוטבא: חשבונות על הנזקים שהיו, כל ההתקשרויות שהיו בנושא הנזקים שהיו.

סאלח חוטבא: אסמכתאות.

סאלח חוטבא: זה החלק העיקרי שלנו.

סאלח חוטבא: ברגע שנקבל, נמשיך את הטיפול בזה.

סאלח חוטבא: היה הנושא של האשכול שלנו, אשכול גליל מערבי, שהיה צריך להכין תוכנית - - -

עודד פורר: זה ה-8.5 מיליוני שקלים מהמשרד להגנת הסביבה?

סאלח חוטבא: זה 8.5, כן.

סאלח חוטבא: התוכנית הוכנה בשיתוף עם העירייה ואשכול גליל מערבי, הוגשה למשרד להגנת הסביבה וזה ממתין שם.

אורית פרקש הכהן: - - -

עודד פורר: לא.

עודד פורר: בנוסף היו צריכים להגיע 11 מיליון שקלים מהאוצר לעירייה, לטובת פיצוי לעסקים.

עודד פורר: זה היה הסיכום כאן בוועדה.

עודד פורר: אני לא טועה.

עודד פורר: נכון, רונן?

רונן מרלי: זה לא עבר בהחלטת הממשלה.

רונן מרלי: הוועדה רצתה לעזור לנו בעניין הזה ודוחפת את זה קדימה, אבל בהחלטת הממשלה לא דובר על 11 מיליון שקלים.

עודד פורר: כאן הוצהר על ידי משרד האוצר, בוועדה - - -

רון מרגלית: צריך להבין שמדינת ישראל - - -

ניר ברקת: השאלה אם דובר ישירות לעסקים או דרך העירייה לעסקים.

ניר ברקת: רונן, האם אתה זוכר?

רונן מרלי: שיחזירו את הכסף לעסקים, זה בסדר גמור מבחינתי.

רונן מרלי: עיריית נהריה צריכה לקבל שיפוי על כל העסקים שאני לא יכול לגבות מהם וגם לא רוצה.

רונן מרלי: זה נכס לא ראוי.

רונן מרלי: כשנכס לא ראוי, אני סופג את המחיר.

רונן מרלי: אני סופג כמה מיליוני שקלים, ובסוף תושבי נהריה סופגים אותם, זאת המשמעות.

ניר ברקת: מה הפער בין מה שאמרו לך או סיכמו אתך?

ניר ברקת: מה הפער נכון להיום בין הרצוי או הסיכום למצוי?

רונן מרלי: שיפוי לעיריית נהריה על הנזק בארנונה – לא קיבלנו אגורה.

רונן מרלי: אני חושב שמדינת ישראל צריכה לשפות אותנו על הנזק שנגרם לנו כעירייה.

ניר ברקת: באיזה היקף הדרישה שלכם לשיפוי?

ניר ברקת: מה הנזק המשוערך?

רונן מרלי: 3 מיליון שקלים.

רונן מרלי: אני מדבר רק על השיטפון כמובן.

רונן מרלי: זה 3 מיליון שקלים.

רונן מרלי: לגבי בעלי העסקים עצמם הנזק הוא כ-11 מיליון שקלים.

רונן מרלי: אני חושב שאם המדינה תעשה תהליך מול בעלי עסקים שנפגעו מהשיטפון, היא יכולה לגלות שזה אפילו פחות מזה, וזה לא גדול עליה.

רונן מרלי: היא יכולה לטפל בזה ישירות מול בעלי העסקים.

רונן מרלי: ירצו אותנו כמתווכים בעניין הזה, גם בסדר, אבל צריך לטפל בהם.

ניר ברקת: נעשתה איזו עבודה עד עכשיו?

עודד פורר: אני פותח את הדיון לחברי הכנסת.

עודד פורר: חברת הכנסת אורית פרקש.

אורית פרקש הכהן: בוקר טוב.

אורית פרקש הכהן: קודם כול, אני רוצה להביע את ההערכה שלי אליך, עודד יושב-ראש הוועדה, על קיום הדיון הזה.

אורית פרקש הכהן: אני חושבת שבכלל כל המסורת שהתחלת של דיוני מעקב מאוד מאוד חשובה בוועדה.

אורית פרקש הכהן: אני רוצה להבין איך הגענו למצב הזה כמעט חמישה חודשים אחרי אירועי השיטפונות בנהריה.

אורית פרקש הכהן: בעצם זה הרבה יותר מזה, כי את הדיון בוועדת הכספים קיימנו בסוף ינואר שנה זו.

אורית פרקש הכהן: בסוף הדיון שהתקיים בוועדה הזאת הוחלט להעביר 11 מיליון שקלים פיצויים לבעלי העסקים בנהריה בעקבות השיטפונות.

אורית פרקש הכהן: אני בעצמי הוצאתי מכתב תזכורת בסוף מארס לממשלה אל שר האוצר ואל ראש רשות המסים בנושא.

אורית פרקש הכהן: מיותר לציין שמאז אותו משבר אקלימי שהיה בעיר נהריה, ניחת על אותם בעלי עסקים גם משבר הקורונה.

אורית פרקש הכהן: הם נכנסו לכל האירוע הזה בלי שהם קיבלו את הפיצוי ביחס לשיטפון בנהריה, כשיש קניונים שלמים סגורים, שגם ספגו את כל הקשיים והתלאות שאנחנו חווים פה בוועדת הכספים, בצורך לקבל מענקים, להירשם ברשות המסים, ומי יודע כמה מהם בכלל קיבלו את המענק – פעימה ראשונה, פעימה שנייה, פעימה שלישית.

אורית פרקש הכהן: הדיון הזה בעיקר מצער אותי, כי פעם אחרי פעם אנחנו רואים שיש חולשה ויש פער בין לעשות מסיבות עיתונאים, להצהיר הצהרות ולהכריז על החלטות בלי שבודקים ומוודאים יישום בפועל, שזה אל"ף-בי"ת של משילות ואל"ף-בי"ת של ניהול משרד.

אורית פרקש הכהן: השאלה שלי, אדוני, מה אנחנו עושים מכאן?

אורית פרקש הכהן: אני חושבת שהדבר הבא שצריך לבוא לוועדה הזאת צריך להיות מותנה בזה שאתה צריך לראות את הכסף הזה עובר לשם.

אורית פרקש הכהן: מה זה 11 מיליון שקלים - - -

עודד פורר: לא סתם הממשלה עושה את כל המאמצים כדי לא לבוא לוועדה הזאת.

עודד פורר: הם תמיד מגיעים כאורחים, אני מדבר מבחינת נושאים של הממשלה.

עודד פורר: מנכ"ל האוצר הבטיח בזמנו שכל הנושא של הפעימה השנייה והשלישית יגיע דרך הוועדה, גם אגף התקציבים.

עודד פורר: זאת הייתה האמירה, אגב גם של היועץ המשפטי של הממשלה, הוא אמר לא לעשות את זה בתקנות שעת חירום.

אורית פרקש הכהן: נכון.

אורית פרקש הכהן: אבל כשאנחנו יושבים בלילה אחד ומאשרים - - -

עודד פורר: עשו את כל המהלכים לעקוף.

עודד פורר: אגב, הם ניזוקו מזה, כי בסוף הנתיב שבו זה יוצא הוא פחות טוב, לא עבר שיקוף ציבורי, לא עבר שיתוף ציבורי.

עודד פורר: לא רק בדיון הזה, בכל דיון שבו מגיעים הנציגים מהשטח ומגיעים בעלי העסקים ומגיעים נציגי הארגונים, ואנחנו עושים שינויים בחקיקה.

עודד פורר: לא רק עכשיו, בכל ועדות הכספים – היית שותף לזה, מיכאל מלכיאלי – הוא הופך כל חוק לטוב יותר, הוא הופך לנתיב שהרבה יותר מחובר לשטח.

מיכאל מלכיאלי: כל חוק שעובר דרך הוועדות הוא תמיד יותר טוב.

מיכאל מלכיאלי: ככתבו וכלשונו, בלי שינוי, הוא אף פעם לא טוב.

עודד פורר: לא תמיד.

עודד פורר: בחוק הגיוס למשל ככתבו וכלשונו זה היה יותר טוב.

אורית פרקש הכהן: הנקודה שאני רוצה להשלים שבוועדה הזאת, ודאי בהיבט המשבר של הקורונה, נהגנו מנקודת מוצא קודם כול לסייע לממשלה.

אורית פרקש הכהן: אתה זוכר את זה, למרות שהיו לנו בדיונים הליליים פה, באותו לילה – כמה כסף העברנו, שקיבלנו במכתב בלי פירוט, בלי צבע לכסף, בלי מטרות?

עודד פורר: אגב גם לשר להגנת הסביבה שהגיע לכאן עם הנושא של קרן הניקיון, עשינו את זה במהירות.

אורית פרקש הכהן: כמה העברנו באותו לילה?

אורית פרקש הכהן: 30 מיליארד שקלים?

עודד פורר: בחוק יסוד: משק המדינה אפשרנו לממשלה מסגרת, החלוקה למסגרת הייתה חלוקה מאוד מאוד ברורה - -

אורית פרקש הכהן: שאנחנו עמדנו עליה.

עודד פורר: - - אגב, הם רצו בלי חלוקה, היום הממשלה רוצה להרחיב אותה.

עודד פורר: אבל כשהם נתנו את הפיצוי על הארנונה, כשזאת הייתה הדרישה שלנו, היה חסר להם כסף, ולכן השר אלקין הביא את זה מקרן הניקיון.

אורית פרקש הכהן: הנקודה שלי היא כאשר אנחנו מתנהלים מתוך אחריות ומאשרים סכומי עתק, בגלל הדחיפות של האירועים.

אורית פרקש הכהן: בואו נגיד את אמת, הם לא הוגשו בצורת פירוט מקצועית ראויה לשבח, זה היה שק של כסף, ורק בגלל הלחצים שלנו עוד צבעו את זה בצבעים של שימושים, שנוכל לחזור לזה, ואנחנו כפינו שיעדכנו אותנו בכל חודש, אם אתה זוכר.

אורית פרקש הכהן: אני באמת חושבת שהגיע הזמן להתנות את הדבר הזה שאנחנו רוצים לראות שהכסף של 11 מיליון שקלים עבר.

אורית פרקש הכהן: הרי הסכומים הם באמת זניחים ביחס לעוגה הכוללת, ובשביל כל אדם שם וכל בעל עסק שם זה עולם ומלואו.

עודד פורר: תודה.

עודד פורר: חבר הכנסת מלכיאלי, ואחריו – חבר הכנסת ברקת.

מיכאל מלכיאלי: אני לא רוצה לחזור על הדברים, רק להודות לך, אדוני היושב-ראש, על קיום הדיון.

מיכאל מלכיאלי: אין ספק שבזמן המשבר הזה, כולם – עד היום כולם בעד.

מיכאל מלכיאלי: זה כל כך מוזר ש-11 מיליון שקל, שזה באמת סכום פעוט בוועדה הזאת, כשמעבירים כל כך הרבה כסף, משרד האוצר עדיין לא העביר.

מיכאל מלכיאלי: אני חושב שאנחנו כן צריכים לתת אמירה ברורה מאוד למשרד האוצר, שהוועדה תמשיך להקשות על המשרד עד שהנושא הזה יבוא לפתרון.

מיכאל מלכיאלי: יושב מנכ"ל משרד האוצר ונותן הבטחה, כאשר אומר ראש העיר: אני סופג את זה על עצמי.

מיכאל מלכיאלי: לראש עיריית נהריה, עם כל הכבוד, אין משאבים של כסף.

עודד פורר: אין לו את הרזרבה הזאת.

מיכאל מלכיאלי: אין לו רזרבה.

מיכאל מלכיאלי: להיכנס למשבר הקורונה מתוך המשבר של האקלים, זה דבר שהוא לא - - -

עודד פורר: תודה.

עודד פורר: ניר ברקת.

ניר ברקת: קצת אחרי השיטפון הגעתי לנהריה, פגשתי את רונן, עשיתי סיור ודיברתי עם אנשי עסקים.

ניר ברקת: אני לא אחדש לפורום פה שכאשר ישבתי עם אנשי עסקים הייתי בסך הכול חבר כנסת - - -

עודד פורר: עדיין.

עודד פורר: עוד לא הושבעה הממשלה.

ניר ברקת: עדיין.

ניר ברקת: אני גאה בזה.

ניר ברקת: כחבר כנסת אף אחד מהמערכת באוצר לא נפגש עם אנשי עסקים.

ניר ברקת: לא נפגש אתם, לא ישב לתחקר אותם, לשאול אותם מה האתגרים שלהם, איך אפשר לעזור.

ניר ברקת: הרגשתי שרונן מסכן, ראש העיר מתמודד לבד, נפל עליו שיטפון והוא צריך להתמודד לבד עם הסוחרים, ואף אחד לא נותן להם מענה.

ניר ברקת: הצעתי אז להשתמש במתווה שמימשנו, מלכאילי, אם אתה זוכר, ב-2015 בירושלים.

ניר ברקת: הייתה לנו תקופת פיגועים לא מבוטלת, והייתה ירידה קשה מאוד בתיירות בירושלים.

ניר ברקת: דיברנו עם אנשי האוצר, היו לנו שלושה חודשים בעייתיים, כמדומני אוגוסט, ספטמבר, אוקטובר, או אוקטובר, נובמבר, דצמבר ב-2015, והפעלנו נוסחה בדומה לצוק איתן.

ניר ברקת: והנוסחה אמרה: בוא נבחן מי יש לו ירידה לפי דוחות מע"מ, והעברנו 70 מיליוני שקלים לעסקים בירושלים שהייתה להם ירידה יותר מ-25% במחזור.

ניר ברקת: זה נעשה באמצעות הרשות לפיתוח ירושלים.

ניר ברקת: במקרה הזה זה לא היה ישירות מול האוצר, אבל זה נעשה באמצעות הרשות, לשביעות רצון שני הצדדים, גם האוצר וגם העסקים, עסקי התיירות שהיו בסיכון.

ניר ברקת: חמש שנים אחרי זה ירושלים מס' 1 בעולם בצמיחה בתיירות שנתיים רצוף.

ניר ברקת: זאת אומרת, התמיכה הישירה שנתנו לעסקים - - -

עודד פורר: אגב, הכסף שחוזר למדינה הוא פי כמה וכמה.

עודד פורר: הוא פי כמה וכמה.

עודד פורר: הוא נותן ביטחון עצמי לעסקים, ששווה להשקיע, הוא מפגין שותפות, שותפות עם העסקים.

עודד פורר: המדינה שותפה לעסקים.

עודד פורר: אני זוכר, דיברנו על זה בזמנו, ובאמת בסופו של דבר המתווה שהוצע, אותו מתווה שכבר השתמשנו בו פעם בירושלים.

עודד פורר: אני מאוד מאוד שמח, כל הכבוד, עודד פורר יושב-ראש הוועדה, שאתה עושה את המעקב הזה.

עודד פורר: רציתי לדעת מאנשי האוצר, האם מישהו כבר בנה מתווה?

עודד פורר: האם מישהו ישב עם אנשי נהריה, בחן את המציאות, בחן את הפערים של ירידה בעסקים לאזור נהריה בעקבות השיטפון, לאנשים שסמוכים לשיטפון וכיוצא בזה?

עודד פורר: האם מישהו שיערך את זה?

עודד פורר: בלחיצת כפתור אפשר להעביר את הכסף.

עודד פורר: אגב, זה יכול להיות פחות מ-11 מיליון, אולי קצת יותר.

עודד פורר: אני מעריך שזה פחות.

עודד פורר: לכן מה שאני מציע זה לעשות בדיקה מהירה.

עודד פורר: אם עוד לא נעשתה עבודה, להתלבש על המנגנון שאנחנו עכשיו נותנים שיפוי לקורונה, ולהוסיף לו נספחונצ'יק קטן, שמדבר על ללכת אחורה, לתקופת השיטפון בנהריה, להתלבש על המנגנון שממילא מפעילים אותו, לעשות לו סעיפונצ'יק קטן שמתעסק עם אנשי נהריה.

עודד פורר: לצד זה חייבים לתת מענה לעיר נהריה.

עודד פורר: העיר נהריה היא לא במצב סוציו-אקונומי חזק, היא פריפריה בהגדרה, והפער בשקל לתושב בין נהריה לערים אחרות במדינה הוא קטסטרופלי, הוא מאוד בעייתי.

עודד פורר: ולכן הסיוע הישיר לנהריה בעקבות מה שהיה הוא קריטי.

עודד פורר: תודה.

עודד פורר: איתי טמקין, משרד האוצר.

עודד פורר: ראשית, אני רוצה לפני כן שנהיה מרושתים על מה היה או לא היה.

עודד פורר: הוועדה ביקשה 11 מיליון שקלים נוספים שיוקצו לטובת הטיפול בעסקים קטנים.

עודד פורר: לא התקבלה על זה תשובה.

עודד פורר: לא קיבלנו על זה תשובה ולא קיבלנו אז התחייבות של האוצר.

עודד פורר: כן הייתה פניה של יושב-ראש הוועדה הקודם, גפני, ב-10 בפברואר לראש הממשלה, ועד ליום זה הוועדה לא קיבלה תשובה מראש הממשלה.

עודד פורר: אולי כשהוא יחזור לפה, אם יחזור.

עודד פורר: אני עוד לא יודע אם זה גפני או ליצמן.

עודד פורר: מי זה יהיה?

מיכאל מלכיאלי: מועצת גדולי התורה תתכנס בעזרת השם.

עודד פורר: בעזרת השם... איתי, כמה דברים.

עודד פורר: האחד, אני אשמח לשמוע לגבי מה שכן הובטח בהחלטת הממשלה, וחלק ממנו תקוע, לפי מה שאנחנו מבינים.

עודד פורר: 8.5 מיליון שקל שהמשרד להגנת הסביבה התעכב אתם קצת והתקציב של משרד התיירות, שאני מבין שזה במגעים בין האוצר לתיירות.

עודד פורר: דבר שני, אותם 11 מיליון שקלים, שהופכים להיות עוד יותר קריטיים בתקופה הזאת.

עודד פורר: והדבר השלישי, לאור התמשכות המשבר שם, הצפה פלוס קורונה, לקחת את המתווה שלנו, של הפטור מארנונה, שעשינו לעסקים על שלושה חודשים, מ-1 במארס עד 31 במאי, ולהרחיב אותו ספציפית לעיר נהריה.

עודד פורר: לדעתי אלה באמת סכומים קטנים באירוע הזה, שהפטור הזה יינתן מאז תחילת השיטפון קדימה, ואז בגין הפטור הזה גם העירייה מקבלת את הפיצוי, ואז פתרת גם לעירייה את היכולת לעמוד מול העסקים האלה, וגם העסקים עצמם לא ישלמו.

עודד פורר: איתי.

איתי טמקין: ברשותך, אני בעיקר אתייחס לנושא המוניציפלי, כי זה הנושא שאני אחראי עליו כאן באוצר, ואני אשים עליו את הדגש.

איתי טמקין: כמו שאמר ראש עיריית נהריה, לאחר השיטפון, באותו סוף שבוע, הממשלה קיבלה החלטה שנגעה לפיצוי רק לנזקים הפיזיים.

איתי טמקין: לא הנזקים שנגרמו מהיעדר ארנונה, רק הנזקים הפיזיים שנגרמו לנהריה בעקבות השיטפון.

איתי טמקין: נושא הפיצוי בעקבות היעדר ארנונה, הסכום של 3 מיליון שקלים, אף אחד לא יכול לספר פה במשרד האוצר שזה סכום שיפיל את תקציב המדינה לכאן או לשם.

עודד פורר: אין לו השלכות רוחב.

עודד פורר: ..

מיכאל מלכיאלי: אתם מסוגלים להגיד גם את זה דרך אגב.

עודד פורר: תמיד כשהם לא רוצים, השלכות רוחב זו מילת הקסם, שתדע.

עודד פורר: סליחה, איתי.

איתי טמקין: אני מתחבר למה שאמר קודם חבר הכנסת ברקת.

איתי טמקין: בעשור האחרון רק בשני מקרים רשויות קיבלו דרך הכלי של הנחות בארנונה.

איתי טמקין: היו רק שני מקרים שדרך הכלי של הנחות בארנונה רשויות קיבלו תמרוץ.

איתי טמקין: פעם אחת עיריית ירושלים, כמו שקודם חבר הכנסת ברקת היטיב לתאר, ויש הנחות קבועות לעוטף עזה.

איתי טמקין: אלה המקומות היחידים בעולם שיש הנחות בארנונה, שהמדינה משפה אותם לאזור ספציפי, לנקודה ספציפית.

איתי טמקין: כאשר ביררנו את הנקודה של נהריה והתייעצנו עם משפטנים, לא מצאנו אפשרות.

איתי טמקין: אני כן אקח את בקשת הוועדה ונבחן את העמדה הזאת מחדש, אבל על פניו יש פה קושי לא מבוטל בענייני שוויון להסביר למה זה האירוע היחיד בעשור האחרון שמזג האוויר גורם בו לפגיעה בארנונה.

איתי טמקין: זה לא פשוט, אבל אם זאת בקשת הוועדה, אנחנו נחדש - - -

עודד פורר: איתי, אתם יכולים להגיד: זה שיטפון בסדרי גודל שלא הכירו, זה פעם אחת.

עודד פורר: פעם שנייה, זה האירוע היחיד שהיה שיטפון ומייד אחריו קורונה.

עודד פורר: אתה מחבר את שני האירועים האלה יחד.

עודד פורר: אלה באמת סכומים קטנים ברגע זה כדי להציל עיר שהיא גם נמצאת בפריפריה, שגם היה לה נתיב עסקים בסך הכול בריא.

עודד פורר: כל אחד מאתנו, גם אני הסתובבתי שם יחד עם אביר ויחד עם ראש העיר אחרי השיטפון, אם זה בגעתון, אם זה בקניון, המקום עבד, עבד ויעבוד.

איתי טמקין: כבוד היושב-ראש, אני מאחל לעצמי להיות בדיונים בוועדת הכספים כשהדרישה שעולה זו דרישה לפיצוי של 3 מיליון שקלים.

עודד פורר: לא.

עודד פורר: הדרישה שעולה היא לא של 3 מיליון.

עודד פורר: 3 מיליון אתם הבטחתם.

עודד פורר: אנחנו מבקשים 11 מיליון ועוד פיצוי לארנונה.

איתי טמקין: אני אתייחס לרכיב המוניציפלי, אבל אני כן חושב ליצור קשר כמו שהצעת, בין השיטפון לבין הקורונה, אני לא פוסל את זה, אבל זה לא נראה לי כל כך חלק.

איתי טמקין: זה דבר ששווה בדיקה.

רונן מרלי: עודד, אני אומר שוב: אני שומר חוק.

רונן מרלי: כשיש לי נכס לא ראוי, אני לא יכול לקחת עליו כסף.

רונן מרלי: אני ספגתי את זה.

רונן מרלי: אני לא מבין למה משרד האוצר – עכשיו איתי הבין את זה לדעתי – לא מעביר את השיפוי הזה במיידי.

רונן מרלי: הרי בסוף מישהו ספג את הכסף הזה.

רונן מרלי: אני גם יכול להיות עבריין ולא לשמור חוק, ברור שזה לא יקרה.

עודד פורר: תודה, רונן.

עודד פורר: חבר הכנסת ברקת.

ניר ברקת: כשמדובר על אירוע שהוא באוריינטציה ביטוחית – גם הקורונה – ההתייחסות הנכונה להתייחסות אליו היא לא תקציבית.

ניר ברקת: זה לא אירוע תקציבי, זה אירוע ביטוחי, כמו ביטוח מפני מלחמה שמס רכוש מתערב.

ניר ברקת: זה אירוע מוגדר היטב, אתה יודע לכמת אותו, אתה יודע מה הנזק לעסקים, אתה יודע לכמת את הנזק הטב"ערי, התקציב הבלתי רגיל, כלומר, צריכים ליצוק שם יציקות, לעשות א', לעשות ב', תקציב בלתי רגיל לפיתוח או לשדרוג התשתית הפיזית.

ניר ברקת: והנזק השלישי, שאם לא התייחסו אליו חייבים להתייחס אליו, זה הנזק בירידה מהכנסות, שנכפה בגלל האירוע על המערכת העירונית, שהיא לא יכולה לספוג אותו.

ניר ברקת: זה מאוד מאוד בעייתי.

ניר ברקת: לכן להערכתי לא צריכה להיות בעיה לייצר תפיסה, בהמשך לניסיון שלנו מהקורונה.

ניר ברקת: עודד, דיברנו על הנחת הצעת חוק שלוקחת את מס רכוש, מרחיבה אותו, להיות מסוגל להתמודד גם עם נזקים מסוגים אחרים, כמו הקורונה, כמו מקרה קצה של שיטפון.

ניר ברקת: אם המדינה מגיעה למסקנה שיש נזקים שהם גם טב"עריים וגם שוטפים וגם עסקיים, לכמת את הפן העסקי – רשת ביטחון לעסקים, כשיודעים לתת להם מראש נוסחה מוגדרת של מה גודל השיפוי בהתאם לירידה בהכנסות ממע"מ, מקדמות, לחליפין אשראי, על מנת לאפשר תמהיל בין אשראי מצד אחד, למענקים מצד שני.

ניר ברקת: למסד את זה, לפרמל את זה בצורה מסודרת.

ניר ברקת: זה לעסקים.

ניר ברקת: ולעירייה אותו דבר.

ניר ברקת: לכמת כלל.

ניר ברקת: אם יש את המקרה של ירושלים, את המקרה של צוק איתן, עכשיו המקרה של נהריה, הרי בכל מקרה, אם יהיה עוד אירוע בסגנון הזה – בכל מקרה נצטרך לעזור להם, לתת להם רשת ביטחון, אז בואו נפרמל את זה.

עודד פורר: הרי קיימנו על זה דיון.

עודד פורר: קיימנו על זה דיון ב-20 בינואר, לפני ארבעה חודשים, ועלו שם כמה דברים.

עודד פורר: דבר אחד, התחייב היושב-ראש דאז גפני, שהוא יפנה לראש הממשלה וידבר אתו.

עודד פורר: אכן הוא פנה, ראש הממשלה לא השיב לעניין הזה, לגבי 11 מיליון שקלים.

עודד פורר: אנחנו גם ביקשנו פירוט, להבין איך חישבו 11 מיליון שקלים.

עודד פורר: לדעתי היה צריך לתת פיצוי הרבה יותר רחב לעסקים, אבל ניחא.

עודד פורר: אפילו את ה-11 מיליון האלה לא נתנו והוציאו אותנו עם תחושה שהם נותנים את ה-11 מיליון, כאילו זה תיכף מגיע.

ניר ברקת: אין מצב לוותר על זה.

ניר ברקת: אי-אפשר לוותר.

עודד פורר: גפני ביקש שהיועצת המשפטית, שגית, תכין הצעת חוק לגבי פיצוי.

עודד פורר: אני לא יודע אם הוכנה, אבל ככל שהוכנה, זה גם היה בכנסת הקודמת, אני מבקש להעביר לי אותה, אנחנו נחתים את כל חברי הוועדה, הצעת חוק שתקבע איך מפצים במקרים כאלה ותאפשר לתת את הפיצוי הזה, כדי למנוע את אותן השלכות הרוחב שתמיד האוצר נורא נורא חושש מהן.

עודד פורר: בחקיקה אין לנו השלכות רוחב.

עודד פורר: אנחנו נעשה חוק, ואתם תהיו חייבים לעמוד בו.

עודד פורר: לגבי הדיון עצמו, בסיכום ייכנסו פה בסוף שלושה דברים, אני אומר גם לכם באוצר: האחד, זו הדרישה לשיפוי ארנונה לרשות המקומית.

עודד פורר: זה חייב להיות.

עודד פורר: בעיניי צריך לקחת את זה כארנונה על כל העסקים שם שנפגעו עד סוף השנה.

עודד פורר: זה שיפוי שיצטרכו לתת לרשות המקומית; השני, זה 11 מיליון השקלים האלה, שהוועדה ביקשה בינואר.

עודד פורר: הם הופכים להיות הרבה יותר קריטיים עכשיו, וגם יש לכם את המקורות.

עודד פורר: גם בתוך ה-2.5 מיליארד שקלים שהאוצר שפך על קצבאות ילדים לאלה שצריכים, אבל גם לאלה שלא צריכים, אפשר היה למצוא שם את התקציב הזה; בנוסף, אני רוצה להבין איפה נמצא כל הכסף של המשרד להגנת הסביבה, אותם 8.5 מיליוני שקלים, למה הם לא הגיעו.

עודד פורר: אנחנו לא מדברים על זה שצריך פיצוי הרבה יותר גבוה, ואנחנו נמצאים כבר ארבעה חודשים בתוך הסיפור הזה, ומה שהבטחתם, מה שהוחלט בהחלטת הממשלה לא הגיע, וזה הקושי.

עודד פורר: בסוף צריך להסתכל לפרצוף של בעלי העסקים, והם צריכים לדעת איך הם שורדים את זה.

עודד פורר: אני מסכים גם עם מה שאמר חבר הכנסת ברקת, המנגנון שבניתם, אותו פיצוי לפיו ירידת מחזור, צריך להחיל אותו לגבי העיר נהריה על אותם חודשיים, כי העסקים האלה נסגרו, אגב בגלל רשלנות של המדינה, לא בגלל שום דבר אחר.

עודד פורר: אותה אירינה, אותה הילה שיש לה עסק – אותם בעלי עסקים, הם את שלהם עשו, הם עמדו בתקנים, הם הוציאו חשבוניות, הם קיימו את ההנחיות של משרד הבריאות, של המשרד להגנת הסביבה – הם את שלהם עשו, הם הביאו לקוחות, הם גייסו לקוחות והם שילמו מסים, ומה לעשות, מה שהמדינה מחויבת, מה שהעירייה מחויבת, מה שכל המערכת הזאת, גם מבחינת ניקוז המים, היו צריכים לדאוג שלא תהיה הצפה כזאת.

עודד פורר: זאת אחריות של המדינה, וכשהמדינה לא עמדה במחויבויות שלה, היא צריכה לשלם.

עודד פורר: מי שצריך לשלם על זה שהמדינה לא עמדה בהתחייבויות שלה זה לא העסקים הקטנים שנמצאים שם, זה לא אלה שפתחו חנות בקניון או פתחו דוכן ברחוב.

עודד פורר: מי שצריך לשאת בהוצאות של מה שנגרם כתוצאה מהשיטפון הזה זה חד-משמעית המדינה.

עודד פורר: אנחנו ביקשנו בדיון לקבל גם התייחסות מהביטוח, כמה פניות היו.

עודד פורר: יש פה בקשה של היושב-ראש משה גפני לדיווח מרשות שוק ההון כמה ביקשו ביטוח וכמה מהר זה נענה.

עודד פורר: נמצא אתנו סמנכ"ל רגולציה של איגוד חברות הביטוח ואחר כך אני רוצה את רשות שוק ההון.

איתי טמקין: כבוד היושב-ראש, אני נאלץ לרדת מהדיון.

איתי טמקין: רשמתי את ההערות לפניי ואנחנו נחזור לוועדה עם תשובות.

עודד פורר: תודה.

עודד פורר: גיל סלומון, איגוד חברות הביטוח.

גיל סלומון: בוקר טוב לכולם.

עודד פורר: בקצרה, כי אנחנו בפני סיכום.

עודד פורר: תגיד לי אם יש לך נתונים, אם אתה יודע להגיד לנו כמה ביקשו, כמה מהר אנשים קיבלו את הביטוחים שלהם.

גיל סלומון: הנתונים נמצאים אצל הרגולטור.

גיל סלומון: אני רואה שקובי נמצא פה בשידור.

גיל סלומון: אני רק יכול להגיד שהאירוע הוא לא אירוע ביטוחי בסדר גודל כזה שחברות הביטוח לא ידעו בעבר.

גיל סלומון: עד כמה שאנחנו יודעים, לפחות בתחילת הדרך, חברות הביטוח פעלו בצורה מהירה ויעילה.

גיל סלומון: אם יש בעיות שעולות שאנחנו לא מכירים, אפשר לפנות אלינו.

גיל סלומון: חברי הכנסת יכולים לפנות.

גיל סלומון: גם חברי הכנסת אורית פרקש-הכהן ומיכאלי מכירים, הם יכולים לפנות אלינו, ואנחנו נטפל בכל בעיה שקיימת.

גיל סלומון: אנחנו לא מכירים אירועים חריגים בתחום הביטוח.

עודד פורר: תודה.

עודד פורר: שמוליק זקן, רשות שוק ההון.

עודד פורר: אחריו – אני רוצה לתת להילה מנחם לדבר.

שמוליק זקן: שלום.

עודד פורר: יש לכם נתונים על האירוע?

שמוליק זקן: כן.

שמוליק זקן: אני ואלעד נמצאים פה, אנחנו יכולים להגיד שתדרכנו גם את המוקד הטלפוני שלנו לפניות ציבור וגם באתר הרשות נפתח דף ייעודי של שאלות ותשובות.

שמוליק זקן: הפניות שקיבלנו לא היו בהיקף מיוחד מבחינת גודל האירוע שחברות הביטוח לא ידעו להתמודד אתו.

שמוליק זקן: היו פניות שנגעו יותר לשאלות, האם אני מבוטח, האם יש כיסוי.

שמוליק זקן: אנחנו עדיין לא נתקלים בכשלים מבחינת תשלום למבוטחים.

עודד פורר: תודה.

עודד פורר: האמת שזה גם לא הוצף בפני הוועדה.

עודד פורר: אני לא חושב שמי מחברי הכנסת קיבל פה פניות כאלה.

עודד פורר: הילה מנחם.

הילה מנחם: תודה על רשות הדיבור.

הילה מנחם: אני רוצה לתת לכם נקודת מבט מבית עסק שחווה הכול.

הילה מנחם: אני אנסה לעשות את זה קצר וענייני, אני אשמח שתקשיבו עד הסוף, ולכן ברשותכם רשמתי את הדברים: אני הילה מנחם, לבעלי ולי יש "ריבאר" בקניון ארנה בנהריה.

הילה מנחם: שנינו עובדים בעסק.

הילה מנחם: אנחנו חלק מהעסקים שנפגעו בשיטפון שפקד את נהריה בתאריך ה-8 בינואר השנה ונשארו סגורים למשך חמישה שבועות וחטפו נזק כלכלי רב.

הילה מנחם: העסק שלנו, כמו עסקים רבים שנמצאים בקניון ארנה, הוצף.

הילה מנחם: כלומר, קומת המחסנים הוצפה 100% יחד עם כל הסחורות והציוד.

הילה מנחם: העסק שלנו חטף מכה קשה מאוד.

הילה מנחם: העסק טבע במלוא מובן המילה.

הילה מנחם: נזק העומד קרוב ל-200,000 שקלים, לא כולל אובדן הכנסה לחודשים ינואר ופברואר.

הילה מנחם: אנחנו זוג צעיר, פלוס שתי בנות קטנות.

הילה מנחם: לפני חמש שנים עברנו מאזור המרכז להתגורר בצפון.

הילה מנחם: עזבנו עסקים, עזבנו משפחה, כדי להגשים את החלום שלנו ולבנות בית באזור הכי יפה בארץ, ולתת לבנות שלנו חינוך מהטובים שיש, ובנוסף החלטנו להקים את העסק שלנו כאן בנהריה, וביום אחד נהרסו לנו החיים.

הילה מנחם: ביום אחד כל נתיב ההכנסות נעצר ונתיב ההוצאות רק הלך ותפח.

הילה מנחם: הקניון היה סגור למשך חמישה שבועות.

הילה מנחם: בתאריך ה-20 בינואר, כמו שאמרתם, התקיימה ועדת הכספים עם חבר הכנסת משה גפני.

הילה מנחם: במהלך הישיבה עלה התקציב של ה-11 מיליון, ולשם התכנסנו היום.

הילה מנחם: הסכום הזה עבר בישיבה, ובתאריך ה-19 באפריל שוב התייצבתי מולך, חבר הכנסת עודד פורר, והיום אני מקווה שזאת הוועדה האחרונה שאנחנו נתייצב בה, הוועדה האחרונה שתחליט להעביר את הפיצוי לעסקים בנהריה כמה שיותר מהר.

הילה מנחם: נכון שהיום יש משבר קורונה, אבל אנחנו עוד לא הספקנו להרים את הראש ממשבר ההצפות שפקד אותנו והכניס אותנו לסגר בתזרים המזומנים למשך חמישה שבועות ובור עמוק בכיס, ושוב העסק נסגר בעקבות המשבר לעוד חמישה שבועות.

הילה מנחם: כלומר, עשרה שבועות אם לא יותר שבהם אנחנו סגורים.

הילה מנחם: אני שואלת אתכם, חברי הוועדה, אם הייתם בנעליים שלי, הייתם מצליחים לשרוד?

הילה מנחם: באיזה מצב הייתם?

הילה מנחם: היינו סגורים ארבעה חודשים.

הילה מנחם: אני לא מאמינה שקיים עסק במדינה הזאת שיכול להיות סגור ארבעה חודשים ללא שום הכנסה, ושצריך להמשיך לפרנס בית, בית עם ילדים.

הילה מנחם: אבל אנחנו, בכוחות האחרונים שלנו, באמת מנסים להראות לילדות הקטנות שלנו שהכול בסדר, אבל יודעים להתרסק כל ערב מחדש אחרי שהן הולכות לישון.

הילה מנחם: מאיפה נשלם שכירות?

הילה מנחם: מאיפה נשלם חשבון חשמל, גנים?

הילה מנחם: ואני לא מדברת על דברי המזון הבסיסיים שכבר התרגלנו אליהם.

הילה מנחם: אני רוצה להוסיף עוד משהו קטן לגבי המענקים ומה שחברת הכנסת אורית פרקש דיברה: עם כל הקושי, לא קיבלנו כלום, לא בפעימה הראשונה ולא בפעימה השנייה.

הילה מנחם: אני מקווה מאוד שהפעימה השלישית תביא איתה קצת אור אל חיינו.

הילה מנחם: אנחנו באמת מנסים להבין ואנחנו לא מצליחים, כל החיים אנחנו בשביל המדינה, לומדים ומרוויחים השכלה, משרתים בצה"ל ועושים מילואים.

הילה מנחם: בעלי, אלעד מנחם, עדיין משרת פעיל במילואים, בכל שנה עושה יותר מ-20 ימי מילואים.

הילה מנחם: הוא היה בחזית במלחמות, הגן על המדינה בגופו.

הילה מנחם: אני שואלת אתכם, חברי הוועדה – בשביל מי?

הילה מנחם: מביאים ילדים, מחנכים אותם בדרך המוסר ואהבת הארץ, פותחים עסקים, מעסיקים עובדים ומשלמים מסים.

הילה מנחם: מעל 30 שנה שאנחנו מוכיחים את עצמנו, וכשחובת ההוכחה היא על המדינה, אנחנו מתאכזבים.

הילה מנחם: מכה אחר מכה והמדינה לא לצדנו.

הילה מנחם: ביום חמישי האחרון חזרנו לפעילות, פתחנו את העסק בתקווה לנסות להרים ולחלץ פצועים בשטח, אבל המראות קשים.

הילה מנחם: העבודה לא כמו לפני ארבעה חודשים.

הילה מנחם: ברור לכולנו שייקח זמן, אבל בינתיים אנחנו חיים מהפת לחם האחרונה שנשארה לנו.

הילה מנחם: אנחנו קורסים.

הילה מנחם: אנחנו לא רוצים לסגור את העסקים, אנחנו לא רוצים לראות את מה שעבדנו עליו ובנינו כל חיינו קורס לנו מול העיניים.

הילה מנחם: זה ישבור אותנו ואת המשפחות שלנו.

הילה מנחם: אנחנו נשארנו מאחור.

הילה מנחם: אנחנו מבקשים שלא תשכחו אותנו ואת התקציב שיכול לעזור לנו ולהחזיר אותנו כמה צעדים קדימה ביחד עם כולם ולעזור לכלכלת נהרייה.

הילה מנחם: כמובן אנחנו נשמח למנוע את האסון הזה בעתיד.

הילה מנחם: תודה על רשות הדיבור.

עודד פורר: תודה, הילה.

עודד פורר: רונן, אתה רוצה להגיד עוד משהו לפני שאני מסכם?

רונן מרלי: - - - לעיר עצמה.

עודד פורר: תודה ואחר כך חברת הכנסת פרקש-הכהן.

אירינה נורידינוב: אני מאוד מבקשת מכל מי שיושב שם שיתייחס אלינו הפעם.

אירינה נורידינוב: אנחנו לא ישנים בלילות.

אירינה נורידינוב: אני יכולה לשתף אתכם מהחוויה שעברתי הלילה.

אירינה נורידינוב: זה כבר ארבעה חודשים שאנחנו לא ישנים, לא מתפקדים, העסק שלנו קורס.

אירינה נורידינוב: אם עוד פעם נעלה לוועדות ובסופו של דבר אף אחד לא יתייחס אלינו, המצב יהיה יותר גרוע ממה שהוא עכשיו.

אירינה נורידינוב: אני נורא מצטערת, אני פשוט מאוד נסערת, אני לא מסוגלת יותר לשאת בהשלכות של התקופה הזאת.

אירינה נורידינוב: הנזק שלי היה מטורף.

אירינה נורידינוב: מטורף.

אירינה נורידינוב: היום אחרי הקורונה, אחרי שהייתי זכאית בסך הכול לפעימה אחת, שאפילו לא סגרה לי את התשלום של השכירות, אני יכולה להגיד לכם שבקצב הזה, עוד שבועיים אני סוגרת את העסק, אני נשארת בלי עבודה, עם ערימה של חובות.

אירינה נורידינוב: אני באמת מבקשת מכם לשם שינוי שהפעם תקשיבו לנו.

עודד פורר: תודה, אירינה.

עודד פורר: אורית.

אורית פרקש הכהן: לפני שאנחנו סוגרים את הדיון, לקחתי מאוד ללב גם את הדברים של כולם, אבל של הילה, של אירינה, מדם ליבן.

אורית פרקש הכהן: אני קוראת לך, אדוני היושב-ראש, אני חושבת שמחובתנו להתנות אישור של כל ההעברה בביצוע מלא, לראות שהכסף בבנק, שהוא עבר בפועל לאנשים, גם בהיבט הארנונה, גם הפיצוי של 11 מיליון השקלים, שאני מדברת על זה ואני מתזכרת את הנושא הזה - -

ניר ברקת: לא נראה לי שנעשתה עבודה על זה.

עודד פורר: לא נעשתה.

אורית פרקש הכהן: - - גם במכתבי לממשלה במארס, גם דיברתי על זה במליאת הכנסת כתזכורת.

אורית פרקש הכהן: על משרד האוצר והממשלה לעבוד מייד, יש לנו כאן משפחות בקריסה, מהטובים שבטובים.

אורית פרקש הכהן: אני חושבת שזה המינימום שאנחנו יכולים וחייבים לעשות.

אורית פרקש הכהן: די.

אורית פרקש הכהן: די כל פעם עם כל הנושא.

אורית פרקש הכהן: תמיד הכול חשוב, ותמיד אנחנו נדרשים לנהוג באחריות ולאשר ולאשר.

אורית פרקש הכהן: זה הכוח היחיד שיש לנו.

עודד פורר: אורית, אני מקווה שבעוד שבוע, כשתהיה קואליציה, תעמדי על זה.

אורית פרקש הכהן: ננסה.

עודד פורר: זה שבאופוזיציה נצביע נגד העברות, זה תמיד קל, והן עוברות.

עודד פורר: כשבאים חברי כנסת מהקואליציה, מצביעים נגד ועוצרים זה בהחלט משפיע.

עודד פורר: אני בקואליציה, יעידו פה החברים, לא פעם ולא פעמיים עצרתי דברים בדיוק על הנושאים האלה.

עודד פורר: הקשב לשטח הוא כל כך חשוב, ולצערי הוא כל כך חסר במשרדי הממשלה, ואת זה אנחנו מנסים לעשות כאן.

עודד פורר: קודם כול, אירינה והילה, אתן לא לבד.

עודד פורר: אנחנו לא נעזוב אתכן ולא נשאיר את העניין הזה מוזנח ובלי טיפול.

עודד פורר: העובדה היא שגם בתוך האירועים המאוד דינמיים שיש פה נהריה לא ירדה מסדר-היום והיא לא תרד מסדר-הים.

אורית פרקש הכהן: היה צריך לשבת פה מנכ"ל האוצר ולהקשיב להן.

עודד פורר: היא לא תרד מסדר-היום, ולא נאפשר שזה ירד מסדר-היום, עד שיימצא לעניין הזה פתרון.

עודד פורר: אני מאמין שאני אגיע לבקר ממקור ראשון בקרוב, אבל זה לא מה שאתם צריכים, אתם לא צריכים ביקורים, אתם צריכים סיוע מהמדינה.

עודד פורר: מגיע לכם, לא כטובה שהמדינה תעשה לכם, לא "נשחרר משהו", אלא זה מגיע לכם בדין.

עודד פורר: זה בגין משהו בחוזה שלכם עם מדינת ישראל, שבו אתם קמים בבוקר, מביאים את הפרנסה, מקיימים את מה שהחוק אומר, משרתים בצבא, עושים מילואים, לוקחים חלק בכל החובות, מגיע לכם שברגע הנכון מדינת ישראל תעמוד לצדכם, ולצערי יותר מדי פעמים אנחנו מגלים שזה לא כך.

עודד פורר: אני מבקש כמה דברים.

עודד פורר: אני רוצה להוציא מכתב היום לראש הממשלה, לצרף לו את המכתב של חבר הכנסת גפני מפברואר ולדרוש ממנו שוב כמה דברים: האחד, זה פיצוי לרשות המקומית על אובדן בגין ארנונה למשך שנה לעסקים.

עודד פורר: לקחת רק את נהריה, לעשות את זהו להגיד: מהעסקים שם במשך שנה לא תהיה ארנונה, נפצה על זה.

עודד פורר: עשינו את זה בכל השלטון המקומי.

עודד פורר: לעשות את זה רק על נהריה שנפגעה כל כך קשה במשך תקופה כל כך ארוכה זה דרמטי.

עודד פורר: בסוף הדלת הראשונה שהאזרחים דופקים עליה היא אצל יושב-ראש העיר, ואין לו את המשאבים של המדינה, הוא צריך אותם, הוא זקוק להם, אפשר להעביר את הסיוע הזה במיידי.

עודד פורר: השני, כל מה שמופיע בהחלטת הממשלה – לסיים את ההעברה התקציבית הזאת בתוך שבעה ימים.

עודד פורר: אין סיבה לא לתת את התקציב הזה.

עודד פורר: אגב, דווקא כשאין תקציב, אם חשב כללי שעושה ועדות חריגים, וידעו לעשות ועדת חריגים בחשב הכללי על נושאים אחרים – ואני לא רוצה לציין פה איזה, כדי שלא יגידו שאני עושה פוליטיקה, אבל אתם יכולים לבדוק מה החשב הכללי כן העביר בלי שום קיצוץ ואפילו עם תוספת בתקופה הזאת – אז לנהריה גם אפשר להעביר את התקציב, ולעסקים האלה שקורסים גם אפשר להעביר את התקציב, לא רק למי שיודע ללחוץ שם במשרד ראש הממשלה.

עודד פורר: אני מבקש שיוגדר פיצוי על תקופת הקורונה לעסקים שנפגעו בתקופת השיטפון כפיצוי מוגדל.

עודד פורר: להכניס לאותה נוסחה שעשו ברשות המסים שאומרת שיעשו פיצוי על ירידה במחזורים.

עודד פורר: איזה ירידה במחזורים מינואר-פברואר תראה הילה כשהיא תיכנס למערכת?

עודד פורר: היא מחכה לפעימה השלישית.

עודד פורר: איזה ירידה במחזורים?

עודד פורר: רועי, אתה יודע איך נראית הנוסחה הזאת.

עודד פורר: איזה ירידה במחזורים היא תוכל להראות?

עודד פורר: לא היו לה מחזורים בינואר-פברואר, היא הייתה סגורה, כי המדינה לא עמדה במה שהיא הייתה צריכה לעמוד מבחינת הניקוז של המים.

עודד פורר: ולכן הם צריכים להראות ירידה במחזורים על חודשים אחרים, זה קודם כול, והם צריכים פיצוי מורחב על ארבעה חודשים, גם על הקורונה.

עודד פורר: זאת הבקשה שאני מבקש שתהיה במכתב לראש הממשלה.

עודד פורר: הסעיף האחרון צריך להיות מענה מהיר.

עודד פורר: לא יכולים לתת את הפיצוי הזה בעוד שלושה חודשים, זה לא יעזור להם, הם לא ישרדו.

עודד פורר: הפיצוי הזה צריך להיות במענה סופר מהיר, מיידי, אד-הוק.

עודד פורר: מדובר פה בכסף קטן בהשוואה למה שמדובר בתקציב המדינה.

עודד פורר: בנוסף, אני מבקש להוציא מהפרוטוקול גם את הדברים של הילה וגם את הדברים של אירינה ולצרף אותם במכתב שנוציא לראש הממשלה מהוועדה.

עודד פורר: תודה.

עודד פורר: הישיבה נעולה.

ניר ברקת: יש את השיפוי לעירייה.

עודד פורר: אמרתי שיפוי לעירייה בגין אובדן ארנונה.

קריאה: עודד, כל הכבוד.

קריאה: תודה רבה.

קריאה: עיריית נהריה, רונן, צריכה לקבל מענק - - - מוגדל עד סוף השנה בגין הארנונה, כדי שאפשר יהיה לתת את זה לבעלי העסקים, שתהיה להם עיר חזקה ואנחנו נבוא אליכם.

עודד פורר: תודה.

עודד פורר: תודה רבה.